
OBČINA IZOLA – COMUNE DI ISOLA
Županja – il Sindaco

Sončno nabrežje 8 – Riva del Sole 8
6310 Izola – Isola
Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/
Številka: 465-03-41/2005
Datum:  12.09.2005
OBČINA IZOLA-COMUNE DI ISOLA

Članom občinskega sveta

Zadeva: 
Prodaja solastnega deleža parc. št. 3914 in 3917/3, obe k.o. Cetore - obrazložitev 

Dne 13.5.2005 smo prejeli vlogo stranke Brigite RUSTJA iz Portoroža, Liminjanska 8 za odkup solastnega deleža parc. št. 3914 in 3917/3, obe k.o. Cetore. Stranka je z listinami izkazala upravičenost do vložitve vloge. 

Nepremičnino s parc. št. 3914k.o. Cetore sestavljata stavba v izmeri 60 m ² in dvorišče v izmeri 70 m ², nepremičnino s parc. št. 3917/3 pa dvorišče v izmeri 139 m2. Nepremičnini sta v lasti:

· Brigite Rustja    …………………..….1/2 od celote

· Občina Izola ………………………... 1/2 od celote

V skladu z veljavno zakonodajo lahko občina proda svoj delež na zgoraj navedeni nepremičnini na podlagi neposredne pogodbe, saj gre za prodajo solastniškega deleža (Zakon o javnih financah – čl. 80. f/odst. 4/ tč. 1 in Uredba o pridobivanju, razpolaganju in upravljanju s stvarnim premoženjem države in občin – 52. čl./odst.1/ tč. 1.).

Za zgoraj navedeni nepremičnini je sodni cenilec aprila 2005 (z veljavnostjo na dan 31.03.2005) izdelal cenitveno poročilo, iz katerega izhaja, da znaša vrednost zemljišča na parcelah št. 3914 in 3917/3 k.o. Cetore 5.924.489,08 SIT, delež Občine Izola je 1/2  od celote ali 2.962.244,54 SIT.

Vrednost solastnega dela Občina Izola na nepremičninah s parc. št. 3914 in 3917/3, obe k.o. Cetore znaša 2.996.788,00 SIT na dan 31.08.2005

Komisija za vodenje in nadzor prodaje občinskega premoženja je predmetno prodajo obravnavala in potrdila neposredno prodajo solatnega dela nepremičnin s parc. št. 3914 in 3917/3 k.o. Cetore.

Ker gre za prodajo solastniškega deleža na nepremičninah, kot to določa Zakon o javnih, lahko občina ta zemljišča proda s sklenitvijo neposredne pogodbe. Nepremičnina je vključena v letni načrt prodaje stvarnega premoženja, in sicer pod točko 3 – Prodaja solastniških deležev objektov v mešani lastnini in pod točko 7 – Prodaja solastniških deležev v mešani lastnini.

Predlagani sklep velja kot sprejem posamičnega programa prodaje v skladu z Zakonom o javnih financah ter Uredbo o pridobivanju, razpolaganju in upravljanju s stvarnim premoženjem države in občin.

Glede na to, da je izkazan interes za nakup zemljišča, da je neposredna prodaja zemljišča, skladno s pozitivno zakonodajo možna in predvidena v načrtu prodaje stvarnega premoženja za leto 2005, predlagamo članom Občinskega sveta, da sprejmejo sklep o neposredni prodaji solastniškega deleža ½ od celote nepremičnin s parc. št. 3914 in 3917/3, obe k.o. Cetore, Brigiti RUSTJA, Liminjanska 8, Portorož, in sicer za ceno 2.996.788,00 SIT na dan 31.08.2005.

Obrazložitev pripravil: 

Urad za okolje, prostor, gospodarstvo 





in nepremičnine






Županja

Oddelek za nepremičnine





Breda Pečan

Vodja oddelka

Ana Jamnik

Priloge:

· predlog sklepa;

· mapna kopija;

OBČINA IZOLA-COMUNE DI ISOLA





Predlog

Občinski svet

Številka: 465-03-41/2005
Dne:

Na podlagi 29. člena Zakona o lokalni samoupravi (Ur. list RS, št. 72/93, 6/94 – odločba US, 45/94 – odločba US, 57/94 – spremembe in dopolnitve, 14/95 – spremembe in dopolnitve, 20/95 – odločba US, 63/95 – obvezna razlaga, 73/95 – odločba US, 9/96 – odločba US, 39/96 – odločba US, 44/96 – odločba US, 26/97 – dopolnitev, 70/97 – spremembe in dopolnitve, 10/98 – sprememba, 68/98 – odločba US, 74/98, 12/99 – sklep US, 16/99 – popravek sklepa US, 59/99 – odločba US,  70/00 – spremembe in dopolnitve, 100/00 – sklep US, 28/01 – ugotovitev US, 87/01 – ZSam-1, 16/02 – sklep US, 51/02 – spremembe in dopolnitve, 108/03 – spremembe in dopolnitve ter 72/2005) ter 30. člena Statuta Občine Izola (Uradne objave, št. 15/99, 8/00 in 8/2005) je Občinski svet Občine Izola na seji dne _________ sprejel naslednji

SKLEP

1.

Občina Izola proda Brigiti RUSTJA, s stalnim prebivališčem Liminjanska 8, Portorož,  solastni delež ½ od celote na parc. št. 3914 in solastni delež ½ delež od celote na parc. št. 3917/3, obe  k.o. Cetore, v vrednosti 2.996.788,00 SIT na dan 31.08.2005. 

2.

Urad za okolje, prostor, gospodarstvo in nepremičnine, Oddelek za nepremičnine se zadolži za pripravo prodajne pogodbe.

3.

Sklep velja kot sprejem posamičnega programa prodaje v skladu z Zakonom o javnih financah ter Uredbo o pridobivanju, razpolaganju in upravljanju s stvarnim premoženjem države in občin.

4.

Sklep stopi v veljavo takoj.









Županja









Breda Pečan

Dostaviti:
· Brigita Rustja, Liminjanska 8, Portorož

· zadeva: 465-03-41/2005

